Vidraru ežeras

Vidraru () – dirbtinis ežeras (tvenkinys), išsidėstęs šalia Fegerašo kalnų, Ardžešo apskrityje, vidurio Rumunijoje. Jis buvo sukurtas 1965 m. Ardžešo upėje pastačius Vidraru užtvanką. Ežero dugne glūdi apsemtas kaimas.

Vidraru ežeras užima beveik 9 km² plotą. Ežero ilgis yra 10,3 km, didžiausias gylis – 155 m. Šalia užtvankos yra įrengta hidroelektrinė, per metus pagaminanti 400 GWh elektros energijos. Ežerą papildo kelios, į jį įtekančios upės.

Ekstremalaus sporto mėgėjai prie ežero praktikuoja šuolius su guma.

Tvenkiniai
Rumunijos ežerai